Klaas Dankert

Klaas Dankert (Sint-Anne, 1 jannewaris 1942 - Grins, 25 maaie 2024) wie in Frysk politikus  út namme fan de Partij fan de Arbeid.

 Libben en wurk 
Hy wie in soan fan Theunis Klazes Dankert en Tietje Harmens Boersma. Thús prate er Biltsk mei syn heit en Frysk mei syn mem. Klaas Dankert studearre oan de Bysûndere Hegere Lânbouskoalle yn Ljouwert en wie oan it begjin fan syn karriêre lânboufoarljochter.

Hy wenne yn Marsum, Weidum en Sint Anne. Op 20 augustus 1965 troude er yn Emmeloard mei Geertruida Bril en krige mei har twa bern. 

Dankert wie fan 1978 oant 1989 deputearre yn de provinsje Fryslân foar de Partij fan de Arbeid. Hy krige doe wettersteat en miljeu yn syn portefúlje. Fan 1989 oant 2002 beklaaide hy it amt fan boargemaster fan de gemeente It Bilt. Ek wie er foarsitter fan ûnder mear de stifting "Je maintiendrai". Yn 1988 krige er de Fryske Parsepriis.

Klaas Dankert ferstoar op 25 maaie 2024 yn 'e âldens fan 82 jier, as gefolch fan in fytsûngelok.Omrop Fryslân, 28-5-2024, Ald-boargemaster en -deputearre Klaas Dankert ferstoarn (82)

 Oare funksjes 
 Sekretaris/ponghâlder stifting Je Maintiendrai
 Foarsitter Frysk Natuermuseum
 Lid Ried fan Tafersjoch Stichting Waddengroep
 Foarsitter Stichting Jabikspaad-Fryslân
 Ambassadeur "Slagen voor Veiligheid" foar Flevolân en Grinslân
 Foarsitter Sintrale Bibleteektsjinst CBD
 Foarsitter Regionale Brânwar 
 Foarsitter Túnboustichting NW Fryslân
 Foarsitter Hûs en Hiem

 Keppeling om utens 
 Persoanlike webside



Kategory:Frysk politikus
Kategory:PvdA-politikus
Kategory:Frysk gemeenteriedslid
Kategory:Lid fan de Steaten fan Fryslân
Kategory:Boargemaster fan It Bilt
Kategory:Frysk deputearre
Kategory:Frysk bestjoerder
Kategory:Frysk sosjalist
Kategory:Biltsk persoan
Kategory:Persoan berne yn Sint-Anne
Kategory:Persoan berne yn 1942
Kategory:Persoan stoarn yn 2024